Okresná prokuratúra Námestovo 
Hviezdoslavovo námestie 213, 029 01 Námestovo

Sp. zn. : Pv 398/12/5507	Námestovo, 26.9.2012
EEČ : 2-41-87-2012

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov a iné trestné činy

Rozhodol: 	prokurátorka Okresnej prokuratúry Námestovo
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 09.04.2012 v čase okolo 04:00 hod. počas kultúrneho podujatia v kultúrnom dome v obci XXXXX, okres XXXXX, po predchádzajúcom slovnom konflikte fyzicky napadol XXXXX, nar. XXXXX tak, že ho opakovane udieral päsťami oboch rúk do oblasti záhlavia a následne, keď sa otočil, tak do tvárovej časti, čím mu spôsobil zzlomeninu nosových kostí s posunom kostných úlomkov a s poúrazovým krvácaním z nosa, vyžadujúce si dobu liečenia od 21do 28 dní
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Podľa § 216 odsek 3 Trestného poriadku ukladám obvinenému XXXXX, nar. XXXXX a obv. XXXXX, nar. XXXXX, aby uhradili spoločne a nerozdielne poškodenému XXXXX, nar. XXXXX škodu vo výške 300,- eur v intenciách dohody o náhrade škody zo dňa 14.09.2012.
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Poverený príslušník Obvodného oddelenia PZ v Trstenej, uznesením ČVS: ORP-489/TR-DK-2012, zo dňa 12.06.2012  podľa § 206 ods. 1 Trestného poriadku vzniesol obvinenie XXXXX, nar. XXXXX a XXXXX, nar. XXXXX pre prečin ublíženia na zdraví podľa § 156 ods. 1 Trestného zákona a prečin výtržníctva podľa § 364 ods. 1 písm. a) Trestného zákona, spáchaných v spolupáchateľstve, na tom skutkovom základe, že dňa 09.04.2012 v čase okolo 04:00 hod. počas kultúrneho podujatia v kultúrnom dome v obci XXXXX, okres XXXXX po predchádzajúcom slovnom konflikte fyzicky napadli XXXXX, nar. XXXXX tak, že ho opakovane udierali päsťami oboch rúk do oblasti záhlavia a následne, keď sa otočil, tak do tvárovej časti, čím mu spôsobili zranenie zlomeninu nosových kostí s posunom kostných úlomkov a s poúrazovým krvácaním z nosa, vyžadujúce si dobu liečenia od 21do 28 dní.

Po skončení skráteného vyšetrovania poverený príslušník predložil spisový materiál na tunajšiu prokuratúru spolu s návrhom na konanie o dohode o vine a treste. 
	
Po preskúmaní predloženého spisového materiálu, vzhľadom na okolnosti prípadu, povahu a závažnosť spáchaného činu, na mieru akou bol trestným činom dotknutý verejný záujem a na osobu obvinených som dospela k záveru, že je namieste v danej veci postupovať v zmysle § 216 ods. 1 Trestného poriadku a podmienečne zastaviť trestné stíhanie obvineného XXXXX aj XXXXX.  
	
	Podľa § 216 ods. 1 Trestného poriadku, v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, 

	b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a

	c) vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

Podľa § 364 ods. 1 písm. 1 písm. a) Trestného zákona, kto sa dopustí slovne alebo fyzicky, verejne alebo na mieste verejnosti prístupnom hrubej neslušnosti alebo výtržnosti najmä tým, že napadne iného, potrestá sa odňatím slobody až na tri roky. 

Podľa § 156 ods. 1 Trestného zákona, kto inému úmyselne ublíži na zdraví, potrestá sa odňatím slobody na šesť mesiacov až dva roky.

Obvinený  XXXXX vyhlásil, že spáchal skutok, za ktorý je stíhaný, jeho spáchanie oľutoval, pričom nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne. Súčasne vyjadril súhlas s podmienečným zastavením trestného stíhania jeho osoby. Pri hodnotení obvineného bolo zistené, že tento nebol doposiaľ súdne trestaný, ani priestupkovo riešený. Zo správy o povesti zaslanej z miesta bydliska vyplýva, že sa v obci správa slušne a je priateľskej povahy, je spoločenský a zapája sa do športového života v obci aj mimo nej. 

Poškodený XXXXX s podmienečným zastavením trestného stíhania obvinených súhlasil, uviedol, že obvinení sa mu osobne ospravedlnili v rámci mediáciu, čo akceptuje.

 Obvinení XXXXX a XXXXX uzavreli s poškodenými XXXXX dohodu o náhrade škody v rámci mediačného konania, v ktorej sa obvinení zaviazali uhradiť poškodenému škodu vo výške 300,- eur, v mesačných splátkach po 50,- eur, počnúc mesiacom október 2012 a končiac najneskôr do mesiaca december 2012, poštovou peňažnou poukážkou na adresu poškodeného.  

Vzhľadom na vyššie uvedené skutočnosti, s prihliadnutím na osobu obvineného XXXXX, jeho doterajší život a na okolnosti prípadu možno rozhodnutie o podmienečnom zastavení trestného stíhania považovať za dostačujúce.

Podľa § 216 ods. 2 Trestného poriadku, v uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.
	
Po zvážení všetkých okolností prípadu, ako aj vzhľadom na osobu obvineného som toho názoru, že obvinenému postačí na nápravu skúšobná doba v trvaní 12 (dvanásť) mesiacov. Skúšobná doba podmienečného zastavenia trestného stíhania začne plynúť dňom nadobudnutia právoplatnosti tohto uznesenia. Ak by sa obvinený v tejto skúšobnej dobe neosvedčil, v jej trestnom stíhaní sa bude pokračovať v zmysle § 217 ods. 1 Trestného poriadku.
	
	Na základe všetkých vyššie popísaných skutočností som rozhodla tak, ako je uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jana Vajzerová
prokurátorka